b'\n_START_ARTICLE_\nFilip VI. \xc5\xa0panski\n_START_SECTION_\n\xc5\xbdivljenje\n_START_PARAGRAPH_\nFelipe se je rodil v Madridu kot tretji otrok in edini sin infanta Juana Carlosa \xc5\xa0panskega in princese Sof\xc3\xade Gr\xc5\xa1ke in Danske. Nad\xc5\xa1kof Madrida, Casimiro Morcillo, ga je krstil 8. februarja 1968 v pala\xc4\x8di Zarzuela. Njegovo polno ime je Felipe Juan Pablo Alfonso de Todos los Santos, ki je sestavljeno iz imen prvega burbonskega kralja \xc5\xa0panije, Filipa V., njegovih dedov, infanta Juana \xc5\xa0panskega in kralja Pavla Gr\xc5\xa1kega, in pradedka kralja Alfonza XIII. \xc5\xa0panskega ter iz de Todos los Santos kot je obi\xc4\x8dajno med Burboni. Njegovi botri so bili Juan, njegov dedek po o\xc4\x8detovi strani, in kraljica Viktorija Evgenija \xc5\xa0panska, njegova prababica po o\xc4\x8detovi strani. Ima dve starej\xc5\xa1i sestri (Elena in Cristina)._NEWLINE_Kmalu po rojstvu je dobil naziv infante, \xc4\x8detudi njegov o\xc4\x8de takrat \xc5\xa1e ni bil kralj. Vladajo\xc4\x8di diktator, general Francisco Franco, je umrl dva meseca pred Filipovim osmim rojstnim dnevom in takrat je njegov o\xc4\x8de zasedel \xc5\xa1panski prestol._NEWLINE_30. januarja 1986, ko je bil star 18 let, je Felipe v \xc5\xa1panskem parlamentu prisegel zvestobo ustavi in \xe2\x80\x8b\xe2\x80\x8bkralju in v celoti sprejel svojo vlogo v nasledstvu prestola._NEWLINE_Felipe govori \xc5\xa1pan\xc5\xa1\xc4\x8dino, katalon\xc5\xa1\xc4\x8dino, franco\xc5\xa1\xc4\x8dino, angle\xc5\xa1\xc4\x8dino, in nekaj gr\xc5\xa1\xc4\x8dine.\n_START_SECTION_\n\xc5\xa0port in olimpijske igre\n_START_PARAGRAPH_\nLeta 1992 je nastopil na Poletnih olimpijskih igrah 1992 v Madridu v jadralskem razredu soling in zasedel \xc5\xa1esto mesto. Bil je tudi zastavono\xc5\xa1a \xc5\xa0panije na otvoritveni slovesnosti olimpijade._NEWLINE_Felipe podpira klub Atl\xc3\xa9tico Madrid vse od finalne igre Copa del General\xc3\xadsimo leta 1976._NEWLINE_Felipe, ki je visok 197 cm, se je udele\xc5\xbeil \xc5\xa1panska, evropska in olimpijska prvenstva v ko\xc5\xa1arki._NEWLINE_Njegova mati kot stric sta bila \xc4\x8dlana gr\xc5\xa1kega jadralnega mo\xc5\xa1tva na poletnih olimpijskih igrah 1960 v Rimu (njegova mati je bila zamenjava), medtem kot sta bila Filipov o\xc4\x8de in sestra \xc5\xa1panska olimpijska jadralca.\n_START_SECTION_\nVladanje\n_START_PARAGRAPH_\nKralj Juan Carlos I. je 3. junija 2014 napovedal, da se bo 19. junija 2014 odpovedal prestolu v korist svojemu sinu Felipeju.\xc2\xa0Nekaj ur po odstopu kralja Juana Carlosa I., je Felipe postal novi kralj \xc5\xa0panije._NEWLINE_Po nasledstvu na prestol je Felipe postal najmlaj\xc5\xa1i evropski vladar._NEWLINE_Junija 2014 sta Felipe in Letizia postala prva \xc5\xa1panska monarha, ki sta sprejela in priznala LGBT organizacijo v pala\xc4\x8di. Njun prvi monarhski \xc4\x8dezmorski obisk je bil 30. junija 2014 pri pape\xc5\xbeu Fran\xc4\x8di\xc5\xa1ku v Apostolski pala\xc4\x8di._NEWLINE_Februarja 2015 je Felipe oznanil, da bo zmanj\xc5\xa1al svojo pla\xc4\x8do za 20%._NEWLINE_Oktobra 2017, ko so se v Kataloniji odvijali veliki protestni shodi in protesti po katalonskem referendomu za neodvisnost, je kralj v kratkem, a ostrem televizijskem nagovoru narodu dejal, da katalonski voditelji delujejo zunaj vladavine prava, in obsodil "nesprejemljiv poskus odcepitve" Katalonije. Prav tako je dejal, da so "sku\xc5\xa1ali zlomiti enotnost \xc5\xa0panije" in da bi "tak\xc5\xa1no neodgovorno ravnanje lahko ogrozilo gospodarsko in socialno stabilnost Katalonije in celotne \xc5\xa0panije".'